open-index/open-wikipedia-markdown huggingface dataset:
Planeedikosmogoonia

**Planeedikosmogoonia** on kosmogoonia haru, mis tegeleb päikesesüsteemi ja teiste taoliste süsteemide tekkimise ja arenemise küsimustega.

Esimene, kes proovis seletada päikesesüsteemi iseärasusi, oli loodusteadlane Georges-Louis Leclerc de Buffon. Filosoof Immanuel Kanti hüpotees (1755) oli esimene nebulaarhüpotees. 1796. aastal esitas Pierre-Simon Laplace oma hüpoteesi päikesesüsteemi tekkimise kohta.

Laplace'i mudeli tajutavad puudused ajendasid teadlasi sellele asendust otsima. 20. sajandi jooksul käsitlesid seda probleemi paljud teooriad, sealhulgas Thomas Chamberlini ja Forest Moultoni (1901) planetesimaaliteooria, James Jeansi katastroofihüpotees (1917), Otto Schmidti akretsioonihüpotees (1944), William McCrea protoplaneetide teooria (1960) ja mõned teised. 

Tänapäeval laialdaselt tunnustatud planeetide moodustumise teooria – päikese nebulaarketta mudeli (SNDM) – lõi Nõukogude Liidu astronoom Viktor Safronov. 

## Viited
Viktor Safronov

**Viktor Sergejevitš Safronov** (vene keeles Виктор Сергеевич Сафронов; 11. oktoober 1917 Velikije Luki – 18. september 1999 Moskva) oli vene astronoom.

Ta lõpetas Lomonossovi-nimelise Moskva Riikliku Ülikooli. Alates 1949. aastast töötas ta NSV Liidu Teaduste Akadeemia Geofüüsika Instituudis (praegune Schmidti Maa Füüsika Instituut). Füüsika-matemaatikadoktor.

Tema peamised tööd on seotud planeedikosmogooniaga. Tänapäeval laialdaselt tunnustatud planeetide moodustumise teooria (päikese nebulaarketta mudel ehk planetesimaalne hüpotees) lõi Safronov. See teooria on esitatud tema 1969. aastal ilmunud raamatus "Эволюция допланетного облака и образование Земли и планет", mis tõlgiti inglise keelde 1972. aastal ("Evolution of the Protoplanetary Cloud and Formation of the Earth and the Planets"). Selles raamatus sõnastati peaaegu kõik planeedi tekkeprotsessi peamised probleemid ja mõned neist lahendati. 
Ta sai 1990. aastal Ameerika Astronoomiaseltsilt Kuiperi auhinna. 

## Viited
Kobar-punalehik

**Kobar-punalehik** (*Entoloma lividoalbum*) on punalehikuliste sugukonda punalehiku perekonda kuuluv seeneliik.

Seen kasvab muuseas aedades ja parkides tammede, kaskede ja pärnade läheduses ning sarnaneb põõsas-kobarheinikule, kuid on sellest erinevalt roosakate eoslehekestega.

## Välislingid
* Kobar-punalehik andmebaasis eElurikkus
Ramsbottomia

***Ramsbottomia*** on liudikulaadsete perekond.

## Liike
**[[Ramsbottomia asperior]]*

## Välislingid
* ''Ramsbottomia'' andmebaasis eElurikkus.
Liivaranna-narmasnutt

**Liivaranna-narmasnutt** (*Inocybe dunensis*) on šampinjonilaadsete seltsi narmasnutiliste sugukonda kuuluv liik.

Seen kasvab luidetel.

## Välislingid
* Liivaranna-narmasnutt andmebaasis eElurikkus
Luitepsatürell

**Luitepsatürell** (*Psathyrella ammophila*) on šampinjonilaadsete seltsi kuuluv liik seeni.

Seen kasvab luidetel rand-luidekaera (Ammophila arenaria) juurtel.

## Välislingid
* Luitepsatürell andmebaasis eElurikkus
Nektari meri

**Nektari meri** (ladina keeles *Mare Nectaris*) on väike Kuu meri, mis asub Vaikuse merest lõunas ja Viljakuse merest edelas. 

Mere diameeter on 360 km ning pindala on 101 000 ruutkilomeetrit.

Nektari merega piirneb idas Püreneede mäestik ja loodes Kareduse laht.

## Viited
Viljakuse meri

**Viljakuse meri** (ladina keeles *Mare Fecunditatis*) on Kuu meri Kuu Maa-poolse külje idaosas. 

Viljakuse meri paikneb Nektari merest idas, Vaikuse merest kagus ja Kriiside merest lõunas. Mere mõõtmed on 600 x 500 kilomeetrit ning pindala 325 000 ruutkilomeetrit.

1970. aastal tõi Luna 16 Viljakuse merest Maale pinnaseproovi.

## Viited
Must auk (film)

**"Must auk"** on 2024. aastal esilinastunud Eesti mängufilm, mille režissöör ja stsenarist on Moonika Siimets.

Filmi lugu on inspireeritud Armin Kõomäe kogumikust "Minu Mustamäe" ja Andrus Kivirähki lühijutust "Inimväärne elu" ning on režissööri sõnul must komöödia täiskasvanutele.

## Sünopsis
Magalarajoonis elavad Soome tööle minekust unistavad sõbrannad Maret ja Sirje, kartmatu ja maailma vägivaldsetest meestest päästev kulturist Uma ning romantikust esoteerikahuviline Jüri, kes kõik igatsevad kõik omal moel õnne ja armastust. Kui ilmuvad tulnukad, hiidämblik, põlvpükstes austerlane ja meelas *femme fatale*, kaovad unistused kui tähed musta auku. Absurdikomöödia põimib kokku kosmilised orgasmid, eksistentsiaalse iha ja iidse kulinaarse tarkuse. 

### Animatrooniline tulnukas
Filmi visuaalse külje tarvis tehti koostööd Hispaania kunstnikemeeskonnaga, kes on varem töötanud Steven Spielbergi ja kõikide "Star Warsi" filmide juures. Selle koostöö tulemusel sündis ka animatrooniline tulnukas Kip, kelle liigutusi juhivad 46 sisseehitatud mootorit. Siiski on Kipi liigutamiseks vaja vähemalt nelja inimest, kellest kaks liigutavad robootiliselt tulnuka näolihaseid ja ülejäänud muudavad vastavalt tulnuka emotsioonidele tema valgust: kui tulnukal tekib armastustunne, on ta roosakam-punakam, vihastudes läheb lillaks, jne. Tulnuka tehnilise lahenduse autor on Javier Coronilla.
 
## Osades
* Ursel Tilk
* Liina Tennosaar
* Rea Lest
* Doris Tislar
* Anne Reemann
* Eva Koldits
* Kristo Viiding
* Jekaterina Linnamäe
* Laine Mägi
* Hannu-Pekka Björkman
* Peeter Tammearu
* Peeter Oja
* Indrek Taalmaa

## Vaadatavus
Esimese kahe nädalaga kogus film 3730 vaatajat.

2025. aastal kogus film Eesti kinolevis 4287 vaatajat, millega see oli vaadatavuselt 11. Eesti film sel aastal.

## Tunnustus
* 2024 – Eesti Kultuurkapitali audiovisuaalse kunsti sihtkapitali preemia. Näitlejatöö preemia: Liina Tennosaar ja Ursel Tilk
* 2025 – goEast – Festival of Central and Eastern European Film (Wiesbaden, Saksamaa). Wiesbadeni linna auhind parimale režissöörile
* 2025 – Calgary Underground Film Festival (CUFF), žürii auhind Best Narrative Feature

## Viited
Hamish Kerr

**Hamish Kerr** (17. augustil 1996 Dunedinis) on Uus-Meremaa kõrgushüppaja, olümpiavõitja.

Ta pääses 2021. aastal toimunud suveolümpiamängudel Tokyos finaali ja sai tulemusega 2.30 kümnenda koha.

2022. aasta sisemaailmameistrivõistlustel Belgradis hüppas ta Uus-Meremaa rekordi 2.31 ja jagas koos Gianmarco Tamberiga pronksmedalit.

2024. aasta sisemaailmameistrivõistlustel Glasgow's kordas Kerr Okeaania rekordit 2.36 ja võitis Shelby McEweni ja Woo Sang-hyeoki ees kuldmedali. 2024. aasta suveolümpiamängudel Pariisis ületasid Kerr ja Shelby McEwen kõrguse 2.36 esimesel katsel. Kuna mõlemad olid teinud madalamatel kõrgustel kaks ebaõnnestunud katset, jagasid nad võistluse lõpus esikohta. Kuigi reeglite järgi oleks nad võinud kuldmedalit jagada, soovis Kerr võistlemist jätkata. Järgnenud ümberhüpetel eksisid mõlemad kõrgustel 2.38 ja 2.36, kuid kõrguse 2.34 suutis Kerr ületada ja tuli olümpiavõitjaks. Sellega sai temast esimene Uus-Meremaa meeskergejõustiklane, kes võitnud olümpiamängudel väljakualal kuldmedali.

2025. aasta sisemaailmameistrivõistlustel Nanjingis võitis Kerr hõbemedali tulemusega 2.28. Sama aasta maailmameistrivõistlustel Tokyos kordas ta Okeaania rekordit 2.36 ja tuli maailmameistriks.

## Viited

## Välislingid

*
Eesti Filmirežissööride Gild

**Eesti Filmirežissööride Gild (EFG)** on 2020. aastal asutatud erialaühendus, mille eesmärk on koondada Eesti filmirežissööre ja kaitsta nende huve. 

EFG asutajaliikmed on režissöörid Kaupo Kruusiauk, Marko Raat, Rainer Sarnet, Moonika Siimets, Tanel Toom ja Liina Triškina-Vanhatalo.

Gildi liikmeks võivad astuda kõik kutselised mängufilmi-, dokumentaal- ja animafilmirežissöörid, kes on teinud vähemalt ühe Eesti kinolevis jooksnud täispika filmi, rahvusvahelisse levisse jõudnud lühifilmi või kelle gildi juhatus ise liikmeks kutsub.

## Vaata ka
* Eesti Kinoliit

## Viited


## Välislingid
* Eesti Filmirežissööride Gildi koduleht
* Eesti Filmirežissööride Gildi manifest: Eesti filmi lõpp | Film | ERR
Dicellomyces

***Dicellomyces*** on perekond kandseeni.

## Liike
**[[Dicellomyces scirpi]]*

## Välislingid
* ''Dicellomyces'' andmebaasis eElurikkus
Graphiolaceae

***Graphiolaceae*** on sugukond kandseeni.

## Perekondi
**[[Graphiola]]*

## Välislingid
* ''Graphiolaceae'' andmebaasis eElurikkus
Johannese fort (Melaka)

**Püha Johannese fort** (malai keeles *Kubu St. John*, inglise keeles *St. John's Fort*) on ajalooline fort Melaka linnas Melaka osariigis Malaisias.

## Ajalugu
Fort asub Johannese mäel (tänapäeval malai keeles *Bukit Senjuang*). Portugali valitsusajal oli seal Ristija Johannesele pühitsetud kabel (portugali keeles *Capela de São João Batista*), sellest ka koha nimi. Kabel hävis Portugali ja Aceh' vahelise sõjategevuse ajal aastatel 1628–1629.

Fort ehitati Madalmaade valitsusajal 1760. aastatel, et kaitsta Melaka linna maismaarünnakute eest. 

Pärast Briti valitsusaja algust 1824. aastal britid forti enam ei kasutanud.

## Kirjeldus
See oli ehitatud lateriidist ja tellistest. Fordil on ainult üks sissepääs ja selle välismüürid ulatuvad 3–4 meetri kõrgusele. Fordi suurtükid on suunatud sisemaa poole, sest hollandlased kartsid ümbritsevate riikide (Aceh jt) sisemaapoolseid rünnakuid rohkem kui mererünnakuid.

## Vaata ka
* Madalmaade kindlus Melakas

## Viited

## Välislingid

* Visit Malaysia. Inglise keeles
Taeliku-antrodiell

**Taeliku-antrodiell** (*Antrodiella faginea*) on kandseente hulka kuuluv seeneliik.

Seen kasvab haaval või mõnel muul lehtpuul, mida on lagundanud haava- või punkttaelik.

## Välislingid
* Taeliku-antrodiell andmebaasis eElurikkus
Laevateooria

**Laevateooria** on teadus, mis käsitleb laeva mereomadusi lähtuvalt loodusseadustest. Uuringute tulemusi kasutatakse laevaehituses.

Laevateooria jaguneb laevastaatikaks, mis tegeleb tasakaaluseisundis ujuva laeva omadustega  (näiteks ujuvus ja uppumatus), ning laevadünaamikaks, mis käsitleb ujuva laeva liikumisomadusi, näiteks püstivust liikumisel, õõtsumist ja käitumist lainetusel, vee- ja õhutakistust liikumisel, kõikuvust, juhitavust, samuti õõtsesummuteid, käitureid ja laeva veeskamisaluseid.

Esimene katse ette arvutada ehitatava laeva veeväljasurvet tehti Suurbritannias 1666. aastal. Laevateooria alused lõid Leonhard Euler, Daniel Bernoulli ja William Froude. Eraldi teadusharuks kujunes laevateooria 20. sajandi algul.

## Vaata ka
*Laevaehituse insenerindus

## Viited

## Kirjandus
*Kustav Laigna. "Laevateooria".  Eesti Mereakadeemia kirjastusgrupp, 1999, 342 lk. https://www.ester.ee/search~S95*est?/Xlaevateooria&searchscope=95&SORT=DZ/Xlaevateooria&searchscope=95&SORT=DZ&extended=0&SUBKEY=laevateooria/1%2C2%2C2%2CB/frameset&FF=Xlaevateooria&searchscope=95&SORT=DZ&2%2C2%2C
*KJ Rawson, E. C. Tupper. "Basic Ship Theory: Combined Volume". 5th Edition, Butterworth-Heinemann, 2001. https://www.amazon.com/Basic-Ship-Theory-Combined-Tupper/dp/0750653981
One Step Closer

**"One Step Closer"** on ansambli Linkin Park esimene singel albumilt Hybrid Theory. Singel ilmus 2000. aasta augustis.

## Lood
**Maxi singel (Euroopa, Austraalia)**
#"One Step Closer" – 2:39
#"My December" – 4:21
#"High Voltage" – 3:45
#"One Step Closer" (Video) – 2:55
Ripstiksik

**Ripstiksik** (*Hyaloscypha*) on seltsi tiksikulaadsed kuuluv seente perekond.

## Liike
**Hyaloscypha albohyalina* – laiaeoseline ripstiksik, suur ripstiksik
**[[Hyaloscypha aureliella]]*
**[[Hyaloscypha herbarum]]*
**Hyaloscypha hyalina* – valge ripstiksik
**[[Hyaloscypha intacta]]*
**[[Hyaloscypha leuconica]]*
**[[Hyaloscypha minuta]]*
**[[Hyaloscypha usitata]]*
**[[Hyaloscypha vitreola]]*

## Välislingid
* Ripstiksik andmebaasis eElurikkus.
Smardzewice

**Smardzewice** on küla Poolas Łódźi vojevoodkonnas Tomaszów Mazowiecki maakonnas Tomaszów Mazowiecki vallas. Smardzewice asub Pilica jõe ja Sulejowski veehoidla ääres, Tomaszów Mazowieckist umbes 6 km lõunas ja Łódźist ligikaudu 49 km kagus.

Smardzewicet on esmamainitud 1412. aastal. Legendi kohaselt ilmutas Smardzewices 1620. aastal vaesele talupojale Wojciech Głowale end Püha Anna, neitsi Maarja ema. Ilmutuskohta rajati esmalt puust rist ja hiljem puidust kabel. 1639. aastal rajati sinna frantsisklaste klooster. Kivist Püha Anna kirik pühistseti 1701. aastal. Aastatel 1722–1746 ehitati uus kloostrihoone.

## Viited
Pupping

**Pupping** on vald (*Gemeinde*) Austrias Ülem-Austria liidumaal Eferdingi ringkonnas.

Püha Wolfgang Regensburgist suri seal Püha Otmari kabelis, olles teel Ungarisse misjonile.

Pupping asub *[[Hausruckviertel]]is*. U. 16 % on kaetud metsaga ja 63 % on haritav maa.

## Viited
Czarnożyły

**Czarnożyły** on küla Poolas Łódźi vojevoodkonnas Wieluńi maakonnas, Czarnożyły valla halduskeskus. Czarnożyły asub Wieluńist umbes 7,5 km põhjas ja Łódźist ligikaudu 80 km kagus.

Küla on esmamainitud 1411. aastal.

## Viited
Eufeminów

**Eufeminów** on küla Poolas Łódźi vojevoodkonnas Brzeziny maakonnas Brzeziny vallas. Eufeminów asub Brzezinyst umbes 8 km lääneedelas ja Łódźist ligikaudu 14 km idas.

Küla on asutatud 1830. aastal. Eufeminów on saanud nime küla asutaja Jan Suchecki naise Eufemia järgi.

## Viited
Ääre meri

**Ääre meri** (ladina keeles *Mare Marginis*) on Kuu meri, mis asub Kuu Maa-poolse külje serva lähistel.

Ääre meri paikneb Kriiside merest idas ja Lainete merest põhjas. Mere diameeter on 357 km ja pindala umbes 64 900 ruutkilomeetrit.

Meres või selle läheduses asuvad Al-Biruni kraater ja Goddardi kraater.

## Viited
Dzietrzniki

**Dzietrzniki** on küla Poolas Łódźi vojevoodkonnas Wieluńi maakonnas Pątnówi vallas. Dzietrzniki asub Wieluńist ligi 12 km lõunas ja Łódźist umbes 92 km edelas.

Küla on esmamainitud 1210. aastal.

## Viited
Takarazuka

**Takarazuka** (宝塚市*Takarazuka-shi*) on linn Jaapanis Hyōgo prefektuuris.

Linna piirab läänes Rokkō mäeahelik. Läbi linna voolab Muko jõgi.

2024. aasta 1. veebruari seisuga oli linna elanike arv 221 846.

Linna pindala on 101,8 km².

Takarazukas asub Takarazuka revüüteater.

## Viited
Dobrzelin

**Dobrzelin** on küla Poolas Łódźi vojevoodkonnas Kutno maakonnas Żychlini vallas. Dobrzelin asub Żychlinist 2 km lõunas, Kutnost umbes 18 km idas ja Łódźist ligikaudu 53 km põhjas.

Dobrzelini on esmamainitud 1386. aastal. Linnaõigused sai Dobrzelin 1536. aastal. Dobrzelin kaotas linnaõigused enne 1700. aastat.

## Viited
Eha Meidla

**Eha Meidla** on eesti muusikaõpetaja. Ta töötab Rapla Kesklinna Koolis. 

Andnud olulise panuse muusikaõpetusse ja noorte muusikalisse haridusse, aidanud kaasa kohaliku kultuuri ja hariduselu edendamisele Raplamaal. Oli ansambli ETRA (Eesti-Taani Rahvaste Ansambel) eestvedaja ja kunstiline juht.

## Tunnustus
2021. aastal pälvis Eha Meidla Raplamaa hõbedase vapimärgi, mis on tunnustus pikaajalise ja väljapaistva töö eest oma valdkonnas. See auhind antakse inimestele, kes on silmapaistvalt edendanud Raplamaa elu erinevates valdkondades.

## Viited
Fra Mauro kõrgustik

**Fra Mauro kõrgustik** on Kuu Maa-poolsel küljel asuv moodustis, mis oli 1971. aastal Ameerika Apollo 14 missiooni maandumispaigaks. 

See on oma nime saanud 80-kilomeetrise läbimõõduga Fra Mauro kraatri järgi, mis asub selle sees. Moodustis ja ka Fra Mauro kraater on oma nime saanud 15. sajandi Itaalia munga ja kartograafi Fra Mauro järgi. Fra Mauro kõrgustikus pidi algselt maanduma missioon Apollo 13, kuid hapnikutanki plahvatuse tõttu, pidi missioon maandumisest loobuma ja Maale tagasi pöörduma.

## Viited
Laevaehituse insenerindus

**Laevaehituse insenerindus** (inglise keeles *naval architecture*) on inseneriteadus, mis hõlmab mehaanilise, elektrilise, elektroonika-, tarkvara- ja ohutustehnika elemente, mida rakendatakse laevade ja muude veesõidukite projekteerimisprotsessis, laevaehituses, hoolduses ja käitamises. Laevaehituse insenerindus toetub alus- ja rakendusuuringutele.

**Laevaehitusinsener** (*naval architect*) on kutseline insener, kes vastutab laevade ja muude veesõidukite aga ka mererajatiste (nii tsiviil- kui ka militaarajatised) projekteerimise, ehitamise ja remondi eest.

## Vaata ka
*Laevateooria

## Viited
Lõunameri (Kuu)

**Lõunameri** (ladina keeles *Mare Australe*) on Kuu kagupoolkeral asuv meri. 

Selle läbimõõt on 997 kilomeetrit. Erinevalt enamikust Kuu meredest on Lõunamere pind ebaühtlane ning seda iseloomustavad mitmed kraatrid. Sellised kraatrid on näiteks Jenneri ja Lambi kraatrid. 

Mere idapoolne osa asub Kuu tagaküljel, kuid libratsiooni sobivatel perioodidel on seda võimalik vaadelda.

## Viited
Goszczanów

**Goszczanów** on küla Poolas Łódźi vojevoodkonnas Sieradzi maakonnas, Goszczanówi valla halduskeskus. Goszczanów asub Sieradzist umbes 26 km põhjaloodes ja Łódźist ligikaudu 65 km läänes.

Küla on esmamainitud 1136. aastal. Goszczanówis asub barokkstiilis Püha Martini ja Stanislavi kirik, mis on valminud 1666. aastal.

## Viited
Royal Institution of Naval Architects

**Royal Institution of Naval Architects** ('laevaehitusinseneride kuninglik institutsioon'; akronüüm *RINA*)  on laevaehituse insenerindust edendav institutsioon Suurbritannias. 

RINA on avatud kõigile neile, kes on seotud veesõidukite konstruktsioonide projekteerimise, ehitamise, hoolduse ja käitamisega kõigil tasanditel. Liikmeskonda kuuluvad laevaehitajad, laevaremontijad, meretehnikainsenerid, laevaomanikud, laevamehaanikud ja muude lähedaste valdkondade insenerid.

Institutsiooni patroon on kuningas Charles III. 

## Ajalugu
RINA asutati 1860. aastal kui **Institution of Naval Architects** (asutajateliikmete seas oli ka laevaehitaja John Scott Russell).

1910. aastal sai ühendus kuningliku hartaga (*Royal Charter*) kuninglikuks institutsiooniks.

Esimese välismaalasena pälvis 1898. aastal RINA kuldmedali vene laevaehitusinsener Aleksei Krõlov.

## Liikmete arv
RINA liikmete arv oli  1860. aastal 324, sada aastat hiljem üle 4000 ja 2022. aastal oli liikmeid umbes 10 000. Liikmed on rohkem kui 90 riigist.

## Viited

## Välislingid
*Koduleht
Gidle

**Gidle** on küla Poolas Łódźi vojevoodkonnas Radomsko maakonnas, Gidle valla halduskeskus. Gidle asub Radomskost ligi 12 km lõunas, Częstochowast 30 km idakirdes ja Łódźist umbes 88 km lõunas.

Gidles asub aastatel 1661–1665 rajatud dominiiklaste kloostrikompleks, mis on ka palverännusihtpunkt.

## Viited
Sebacina incrustans

***Sebacina incrustans*** on klassi *[[Agaricomycetes]]* kuuluv kandseente liik.

Seen kasvab maas ja ümbritseb nii taimi kui kõdusodi.

## Välislingid
* ''Sebacina incrustans'' andmebaasis eElurikkus
NSV Liidu Teaduste Akadeemia Füüsika ja Matemaatika Instituut

**NSV Liidu Teaduste Akadeemia Füüsika ja Matemaatika Instituut** oli NSV Liidu Teaduste Akadeemia haldusalas eksisteerinud teadusinstituut. 

Instituut loodi 1921. aastal. Oli Venemaa Teaduste Akadeemia ja alates 1925. aastast NSV Liidu Teaduste Akadeemia alluvuses. Pärast direktor Vladimir Steklovi surma 1926. aastal nimetati instituut tema järgi. 

## Direktorid
*Vladimir Steklov (1921–1926)
*Abram Joffe (1926–1928)
*Aleksei Krõlov (1928–1932)
*Ivan Vinogradov (1932–1934)

## Likvideerimine
1934. aastal loodi instituudi baasil kaks iseseisvat institutsiooni:
*NSV Liidu Teaduste Akadeemia Füüsika Instituut 
*NSV Liidu Teaduste Akadeemia Steklovi-nimeline Matemaatika Instituut
Helvellosebacina

***Helvellosebacina*** on klassi *[[Agaricomycetes]]* kuuluv kandseente perekond.

## Liike
**[[Helvellosebacina helvelloides]]*

## Välislingid
* ''Helvellosebacina'' andmebaasis eElurikkus
Lipce Reymontowskie

**Lipce Reymontowskie** (kuni 31. märtsini 1983 **Lipce**) on küla Poolas Łódźi vojevoodkonnas Skierniewice maakonnas, Lipce Reymontowskie valla halduskeskus. Lipce Reymontowskie asub Skierniewicest umbes 15 km lääneloodes ja Łódźist ligikaudu 36 km idakirdes.

Aastatel 1888–1891 elas Lipces kirjanik Władysław Reymont. Tema romaani "Talupojad" (1904–1909) tegevus toimub Lipces.

## Viited
Cladosporiales

***Cladosporiales*** on kottseente selts.

## Sugukondi
**[[Cladosporiaceae]]*

## Välislingid
* ''Cladosporiales'' andmebaasis eElurikkus
Stroheim

**Stroheim** on vald (*Gemeinde*) Austrias Ülem-Austria liidumaal Eferdingi ringkonnas.

Stroheim asub *[[Hausruckviertel]]is* seljandikul Eferdingi nõo servas. U. 29 % valla territooriumist on kaetud metsaga ja 63 % on haritav maa.

## Viited
Sankt Marienkirchen an der Polsenz

**Sankt Marienkirchen an der Polsenz**  on vald (*Marktgemeinde*) Austrias Ülem-Austria liidumaal Eferdingi ringkonnas.

## Viited
Anton Võhmar

**Anton Võhmar** (aastani 1921 Võhman; 28. juuni 1892 – ?) oli eesti õpetaja ja diplomaat, aastatel 1920–1921 Narva linnapea.

Sündis Mäetaguse vallas Mart Võhmani ja Leenu Võhmani perekonnas. Tal oli kaks õde (Maria Allakülla ja Maali Katman) ning kaks venda (Mihkel Võhmar (Võhman) ja Kustav Võhmar). 

Anton Võhmar lõpetas Tartu ülikoolis matemaatika-loodusteaduse osakonna ja oli tuntud  tubli matemaatikuna. 

Narvasta töötas  keskkooli direktori ja õpetajana, hiljem Narva linnapeana ja ajalehe "Virumaa" toimetajana.

Pärast ta töötas välisministeeriumi informatsiooni osakonnas ja määrati ajakirjanduse attašeeks Moskva Eesti saatkonna juures. Koosseisude koondamisel vallandati Anton Võhmar välisministeeriumi teenistusest ja oli üle poole aasta ilma teenistuseta. 

1927.aastal lahkus Argentinasse, oli ajalehe  Vaba Maa kirjasaatja Argentinas.

## Viited
Lõuatõmbamine

**Lõuatõmbamine** ehk **lõuatõmme** on ülakeha jõu arendamise harjutus. Harjutust sooritatakse rippes kätega kangist (või millestki sarnasest) kinni hoides, käte jõul tõstetakse keha üles enamasti kuni õlad on kangiga tasa ja laskutakse taas alla. 

Lõuatõmme treenib mitmeid ülakeha lihaseid, sealhulgas lailihast (latissimus dorsi), trapetslihast (trapezius) ja õlavarre kakspealihast (biceps brachii). Tõmbeid saab sooritada erinevates käte asendites: pealthaardes (pronatsioon), althaardes (supinatsioon) — mida sageli nimetatakse lõuatõmbeks neutraalses või pöörlevas haardeasendis. Samuti saab seda sooritada lisaraskusega, ühe käega, spetsiaalsel trenažööril jne.

Tõmbeid kasutatakse mõnede organisatsioonide poolt kehaliste võimete testide osana ning osana spordialade ettevalmistustreeningutest.
Niechcice

**Niechcice** on küla Poolas Łódźi vojevoodkonnas Piotrków Trybunalski maakonnas Rozprza vallas. Niechcice asub Rozprzast 5,5 km edelas, Piotrków Trybunalskist umbes 17 km lõunaedelas ja Łódźist ligikaudu 55 km lõunas.

Küla on esmamainitud 1407. aastal. 1860. aastal avati Niechcices Euroopa esimene ja maailma teine pärmivabrik. Aastatel 1894–1895 ehitati Niechcice loss. 

## Viited
Planetesimaal

**Planetesimaal** on tahke astronoomiline objekt, mis nagu arvatakse eksisteerib prototähe ümber tiirlevas gaasist protoplanetaarses kettas või tähelähedases jäänukkettas. Arvatakse, et Päikesesüsteemis tekkisid planetesimaalid umbes 4,6 miljardit aastat tagasi.

Laialdaselt tunnustatud planeetide moodustumise teooria, Viktor Safronovi planetesimaalne hüpotees, väidab, et planeedid moodustuvad kosmilistest tolmuteradest, mis põrkuvad ja kleepuvad, moodustades üha suuremaid kehasid. Kui keha on saavutanud umbes kilomeetri suuruse, võivad selle koostisosad üksteist vastastikuse gravitatsiooni abil otse ligi tõmmata, aidates tõhusalt kaasa edasisele kasvule Kuu-suuruseks protoplaneediks. Väiksemad kehad peavad selle asemel tuginema Browni liikumisele või turbulentsile, et põhjustada kokkupõrkeid, mis viivad kleepumiseni. Kokkupõrgete mehaanika ja kleepumise mehhanismid on keerulised.

Alternatiivina võivad planetesimaalid moodustuda väga tihedas tolmuterade kihis, mis läbib kollektiivse gravitatsioonilise ebastabiilsuse protoplanetaarse ketta kesktasandil. Paljud planetesimaalid lagunevad kokkupõrgete käigus lõpuks laiali, kuid mõned suurimad neist võivad sellised kokkupõrked üle elada ja kasvada protoplaneetideks ja hiljem planeetideks.

## Viited
Etnoökoloogia

**Etnoökoloogia** (kreeka sõnast *ethnos* ‘inimesed, rahvus’ + *oikos* 'maja, kodu' + *logos* ‘õpetus’ või ‘sõna’) on interdistsiplinaarne teadusharu, mis uurib inimrühmade suhteid looduskeskkonnaga pärimuslikust vaatenurgast.

Etnoökoloogia uurib kohalike inimeste arusaamu ja teadmisi ümbritseva keskkonna olemusest ja probleemidest. Etnoökoloogia-alane uurimistöö aitab kaasa kohaliku kultuuri ja bioloogilise mitmekesisuse säilitamisele, väärtustades ja taastades kohalike inimeste sidet oma kodupaigaga.

Etnoökoloogia on tihedalt seotud teiste valdkondadega sh. antropoloogia, botaanika, zooloogia, ökoloogia, majandus, arheoloogia, farmakoloogia ja lingvistika, ületades nende valdkondade distsiplinaarsed piirid.

## Ajalugu
Üheks varaseimaks etnoökoloogiliseks uuringuks peetakse ameerika antropoloogi Charles Frake’i 1962. a. artiklit kultuurilisest ökoloogiast ja etnograafiast. Etnoökoloogia algatajaks peetakse agronoomi ja troopkateadlast Hugh Popenoed, kelle koostöö kognitiivantropoloogi Harold Conkliniga etnobioloogiast ladina-ameerika kultuurides aitas teadlastel mõista seost määramissüsteemide ja maailmavaadete vahel erinevates kultuurides. 2014. a. avaldas Princetoni Ülikooli antropoloog Brent Berlin raamatu etnobioloogilisest liikide määramisest traditsioonilistes kogukondades, mis lõi aluse tunnetuslikule lähenemisele etnoökoloogias.*Vaatamata tehnologiseerunud ja ilmalikustunud pealispinnale juurduvad nüüdisühiskonna väärtused (sh keskkonnaeetika, säästva looduskasutuse ideed) traditsioonilises usundilis-eetilises maailmatunnetuses.* 

Reet Hiiemäe

## Harud

* Etnobotaanika hõlmab inimeste ja taimede vahelisi suhteid, keskendudes traditsioonilistele teadmistele selle kohta, kuidas taimi inimühiskondades kasutatakse. Põlisrahvad rakendavad etnobotaanikat nt. kohalikest taimedest ravimiteks valmistamisel.
* Maastiku etnoökoloogia käsitleb kohaliku inimgrupi seoseid oma kodupaigaga, kes seda maastikku kasutavad ning selle keskkonnaga suhestuvad.
* Etnozooloogia uurib suhteid inimeste ja teiste loomade vahel kindlas keskkonnas. See teadusharu hõlmab nt. loomaliikide määramist ja nimetamist erinevates kultuurides ning edasi pärandatud teadmisi ja uskumusi loomadest.

## Näiteid meetodidest

* Lingvistiline analüüs erinevate keelte loodusterminitest, eesmärgiga mõista inimeste käitumist mõjutavaid ajustruktuure
* Kirjaliku materjali töötlemine
* Välitööd looduskeskkonnas
* Suuliste ja kirjalike infoallikate kogumine kohalikelt inimestelt (rahvapärimuslikud lood või laulud)

## Eesti etnoökoloogia
Eestis on etnoökoloogia hästi arenenud teadusharu, toetudes Eesti rahvaluule arhiivi põhjalikele arhiivimaterjalidele. Eestis tegeleb näiteks maastiku etnoökoloogiaga kultuurigeograaf Piret Pungas-Kohv, kes on uurinud soode taastamist kohapärimuse abil. Etnobotaanikud Raivo Kalle ja Renata Sõukand on kirjutanud mitmeid töid Euroopa taimedest kultuurilisest perspektiivist. Mall Hiiemäe on avaldanud nii maastiku etnoökoloogilisi kui ka etnozooloogilisi raamatuid eesti looduspärimusest.

## Viited
Leptosporomyces

***Leptosporomyces*** on kandseente hõimkonda kuuluv seente perekond.

## Liike
**[[Leptosporomyces galzinii]]*
**[[Leptosporomyces septentrionalis]]*

## Välislingid
* ''Leptosporomyces'' andmebaasis eElurikkus.
Leptosporomyces septentrionalis

***Leptosporomyces septentrionalis*** on kandseente hõimkonda kuuluv seente liik.

Seen kasvab nii okas- kui lehtpuude lamatüvedel, on noorelt kortsuline ja lõputult hõreneva servaga.

## Välislingid
* ''Leptosporomyces septentrionalis'' andmebaasis eElurikkus.
Freistadt

**Freistadt** on väike linn (*Stadtgemeinde*) Austrias Ülem-Austria liidumaal *[[Mühlviertel]]i* piirkonnas. See on ümberkaudsete külade kaubanduskeskus. Freistadt on samanimelise ringkonna majanduskeskus. Lähemad suured linnad on Ülem-Austria liidumaa pealinn Linz u. 40 km lõuna pool ja Lõuna-Tšehhi maakonna keskus České Budějovice u. 60 km põhja pool.

## Ajalugu

Freistadti ümbritsev ala läks Baieri hertsogiriigi võimu alla 7. sajandil.

Freistadt asutati enne 1220. aastat. Babenbergi hertsog Leopold VI läbis selle piirkonna 1225. aastal. Varaseim on *Frienstati* mainimine 1241. aasta ürikus, kuid 1277. aastal viitas Rudolf von Habsburg teises dokumendis *Vreinstatile*. Selle asend eraldas Habsburgide ja Böömimaa maad ning see asus väärtusliku soola ja raua kaubatee ristumiskohas, mis oli toiminud eelajaloolistest aegadest kuni keskajani. Peamiselt aastatel 1363–1393 ehitatud vanalinna välis- ja sisemüürid, tornid ja väravad on alles tänapäevalgi.

Freistadt kannatas Napoleoni sõdade ajal 1805. ja 1809. aastal prantslaste sissetungi all. 1918. aastast alates on Freistadt olnud Ülem-Austria liidumaa osa. Pärast anšlussi Saksamaaga 13. märtsil 1938 kuulus paikkond *Gau Oberdonau* koosseisu, kuid taastati 1945. aastal Ülem-Austria liidumaa koosseisu.

### ''Notgeld''

Nagu paljud Ülem-Austria omavalitsused, andis Freistadt 1920. aastal kollektsionääridele välja *Notgeldi*.

## Turism

Peasissepääs vanalinna on läbi *Linzer Tori* (Linzi värava). Avarat *Hauptplatzi* (peaväljakut) ümbritsevad renoveeritud linnakodanike majade maalitud esiküljed. Freistadti kõrgeimas punktis asub Püha Katariina kihelkonnakirik (14.-15. sajand, 1690. aastal barokk-stiilis ümber ehitatud ja 1967. aastal gooti stiilis ümber ehitatud); eriti tähele panna põimitud ribivõlvi koori katuses. Väljaku kirdenurgas viib värav 14. sajandist pärit Freistadti lossi juurde, kus on 50 m kõrge kindlus, kus praegu asub *Mühlviertler Schlossmuseum*, kohalik muuseum, kus on suur *verre églomisé* (graveeritud kullakihiga kaunistatud klaas). Väljaspool *Böhmertori* (Böömi väravat) asub väike 15. sajandi *Liebfrauenkirche* kaunite 1484. aasta "valgussammastega".


Pilt:Böhmertor von innen.JPG|Böömi värav (*Böhmertor*) siseküljelt
Pilt:Bergfried beim Schloss.JPG|Lossi *Bergfried*
Pilt:Dechanthof (Pfarrhof).JPG|Dechanthofi torn (ja hoov)
Pilt:Kirchturm Stadtpfarrkirche FR.JPG|Püha Katariina kihelkonnakirik
Pilt:Liebfrauenkirche FR Totenleuchte.JPG|Valgussambad aastast 1484
Pilt:Museum - Hinterglasbilder2.JPG|*Verre églomisé* muuseumist
Pilt:Freistadt, Waaggasse 13.jpg|Linnakodaniku maja peaväljaku lähedal


## Viited
Kadzidło

**Kadzidło** (saksa keeles *Weihrauchstadt*) on küla Poolas Masoovia vojevoodkonnas Ostrołęka maakonnas, Kadzidło valla halduskeskus. Kadzidło asub Ostrołękast ligi 19 km põhjaloodes ja Varssavist umbes 115 km põhjakirdes.

Küla on rajatud 18. sajandi esimesel poolel. Kirik ehitati Kadzidłosse 1740. aastal.

## Viited
Klaudyn

**Klaudyn** on küla Poolas Masoovia vojevoodkonnas Lääne-Varssavi maakonnas Stare Babice vallas. Klaudyn asub Ożarów Mazowieckist umbes 8,5 km põhjakirdes ja Varssavi kesklinnast ligikaudu 11 km lääneloodes.

Klaudyn on asutatud 18. sajandil.

## Viited
Gutau

**Gutau** on vald (*Marktgemeinde*) Austrias Ülem-Austria liidumaal Freistadti ringkonnas.

## Ajalugu

Gutau nime on esmamainitud 1122. aastal. Napoleoni sõdade ajal oli linn mitu korda okupeeritud. Pärast 1945. aastat kuulus see Nõukogude okupatsioonitsooni. 1955. aastal nõukogulased lahkusid, algasid taristu remont ja ehitamine.

## Keel

2001. aastal nimetas 98,1% elanikest oma emakeeleks saksa keelt, 0,5% bosnia keelt ja 0,1% türgi keelt.

## Sport

Gutau võõrustab Jänner Rallye etappe, mis olid 2012. aastal autoralli Euroopa meistrivõistluste hooaja avavõistlus.

## Vaatamisväärsusi

Varemeis keskaegne Prandeggi linnus asub valla läheduses. Otse Gutau keskuses asub kaunis kirik.

## Viited
Jüri Tenson

**Jüri Tenson** (sündinud 12. jaanuaril 1942 Leevaku külas Võrumaal) on eesti merebioloog ja fotograaf.

Jüri Tenson lõpetas 1959 Räpina Keskkooli ja 1965 Tartu Riikliku Ülikooli merebioloogia erialal, spetsialiseerudes vetikatele (algoloogia). Töötas 1965–1972 teadurina Eesti Mereihtüoloogia Laboratooriumis, 1972–1990 Eesti NSV Teaduste Akadeemia Termofüüsika ja Elektrofüüsika Instituudis, 1990–1992 Eesti Teaduste Akadeemia Ökoloogia ja Mereuuringute Instituudis, 1992–1996 Eesti Mereinstituudis ja ka selle Pärnu välibaasi juhatajana. Oli 1997–2005 Aktsiaselts Pärnu Sadam Pärnu Merejaama juhataja, 2005–2006 Tartu Ülikooli Eesti mereinstituudi kvaliteedijuht, 2006–2007 Tallinna Tehnikaülikooli Meresüsteemide Instituudi projektijuht, 2009–2013 Pärnumaa Keskkonnahariduskeskuse spetsialist, õpetaja. Uurinud järjekindlalt Pärnu lahe seisundit, ränivetikaid ja sinivetikaid (tsüanobaktereid). 

1968. aasta jaanuaris pildistas ta Tallinnas Kirjanike Majas häpeningi ajakirja Noorus tellimusel. Aastast 1969 pildistanud Eesti teatrite ning Eesti Teatri- ja Muusikamuuseumi tellimusel lavastusi, teatrifestivalide etendusi, näitlejaid ja nende lavarolle, näiteks Evald Hermaküla ja Jaan Toominga kompositsiooni Gustav Suitsu luulest „Ühte laulu tahaks laulda”, 1969, Tallinnas Kirjanike Majas, E. Hermaküla (Paul-Eerik Rummo „Tuhkatriinumäng”, 1969 ja Paul Kuusbergi, Mati Undi ja E. Hermaküla „Südasuvi 1941”, 1970 Vanemuises jt) ja J. Toominga lavastusi (August Kitzbergi „Laseb käele suud anda”, 1970 Vanemuises jt). Fotografeerinud ka lavastusi: Robert Shermani, Pamela Traversi ja Walt Disney „Mary Poppins” (1970 Noorsooteatris), Eino Tambergi „Joanna tentata” (1971 Estonias), "Epp Pillarpardi Punjaba potitehas" (1991 Pärnu Endlas) jt. Alates 1968. aastast ilmusid tema teatrifotoreportaažid ka ajakirjas Noorus. Kõige enam on ta pildistanud Pärnu teatrielu, lavastusi, inimesi (näiteks ligi 30 Vello Tamme lavakujundust). 1980. aastatel osales projektis fin plotter.

Oli 1992 Vello Tamme isikunäituse üks kokkuseadjaid ja korraldajaid. Eksponeerinud teatrifotosid näitustel Kiek in de Kökis (1972); Endlas (1984 ja 2006), Tõstamaal („Rajaca aeg. Pärdi lähetamine”, 2014) jt. Kogunud ka vanu fotoaparaate ja arvuteid, millega osalenud erinevatel näitustel (näiteks Lindi 2023). Fotosid võib leida teatriraamatutes ja plakatitel. Neid on kasutatud telesaadetes, telelavastustes (Irene Haak-Lääne „Armastus, armastus”, 1969 jt) ja -filmides („Vaba vaimu saadik”, 1998, telefilm Juhan Viidingust).  

Võitnud auhindu vabariiklikel teatrifotode võistlustel, näiteks 1970 Eesti NSV Teatriühingu ning Eesti Teatri- ja Muusikamuuseumi korraldatud võistlusel ühe esimese preemia fotoseeria „Don Quijote” Noorsooteatris” ja ühe teise preemia fotoseeria „Helmi Tohvelman proovisaalis” eest. 

## Isiklikku
Jüri Tensoni üks õde on ihtüoloog ja kalakasvataja Ilme Post ja vend bioloog Rein Tenson. 

Tema pojad on biokeemik, molekulaar- ja mikrobioloog Tanel Tenson, Ago Tenson ja Ivar Tenson ning tütar on Külli Reilent.

## Viited
Stare Babice

**Stare Babice** on küla Poolas Masoovia vojevoodkonnas Lääne-Varssavi maakonnas, Stare Babice valla halduskeskus. Stare Babice asub Ożarów Mazowieckist umbes 6 km põhjakirdes ja Varssavi kesklinnast ligikaudu 12 km lääneloodes.

Küla on esmamainitud 1400. aastal.

## Viited
Lelis

**Lelis** on küla Poolas Masoovia vojevoodkonnas Ostrołęka maakonnas, Lelise valla halduskeskus. Lelis asub Ostrołękast umbes 10 km põhjas ja Varssavist ligikaudu 115 km põhjakirdes.

Lelisest on pärit kergejõustiklane Magdalena Bokun (Żebrowska, sünd. 1996).

## Viited
Sander (kala)

***Sander*** on kalade perekond ahvenlaste sugukonnast.

## Liike
**Sander canadensis* – kanada koha
**Sander lucioperca* – koha
**Sander marinus* – merikoha
**Sander vitreus* – heleuim-koha
**Sander volgensis* – jõekoha

## Välislingid
* ''Sander'' andmebaasis eElurikkus
Litecoin

**Litecoin** (LTC) on avatud lähtekoodiga krüptoraha, mille lõi 7. oktoobril 2011 Google'i endine insener Charlie Lee. Litecoin põhineb Bitcoini protokollil, kuid selle peamine eesmärk on võimaldada kiiremaid ja odavamaid tehinguid. 

Erinevalt Bitcoinist, mille plokid luuakse ligikaudu iga 10 minuti järel, toimub Litecoinis plokkide genereerimine iga 2,5 minuti järel, mis võimaldab tehinguid kinnitada kiiremini.

Litecoin kasutab töökindluse tõendamise (Proof of Work) algoritmi nimega Scrypt, mis on energiatõhusam ja vähem sõltuv spetsiaalsetest kaevandusseadmetest (ASIC-idest), eriti võrreldes Bitcoini SHA-256 algoritmiga. Scrypt muudab Litecoin'i kaevandamise tavakasutajatele kättesaadavamaks, kuigi tehnoloogia areng on seda tasakaalu aja jooksul muutnud.

LTC on laialdaselt kasutatav paljudel krüptobörsidel ning seda aktsepteeritakse maksevahendina mitmetes kaupmeeste ja teenusepakkujate juures. Litecoin on säilitanud tugeva positsiooni krüptoturul kui üks vanemaid ja usaldusväärsemaid alternatiivseid krüptovaluutasid.

## Viited

## Välislingid

* Litecoini veebisait
Mitostoma chrysomelas

***Mitostoma chrysomelas*** on koibikuliste seltsi kuuluv liik ämblikulaadseid.

Liigi eritunnuseks on väga pikad lõugkobijad.

## Levik

Ta on laialt levinud Kesk-Euroopas, kuid Põhja-Euroopas haruldane.

Eestis leiti esmakordselt 2024. aasta septembris Pärnus Niidu metsas ja selle lähedal.

## Viited
Bitcoin Cash

**Bitcoin Cash** (BCH) on krüptoraha, mis loodi 1. augustil 2017. See tekkis Bitcoini (BTC) plokiahela kõva kahvli (*hard fork*) tulemusel, et lahendada Bitcoini võrgu skaleerimisprobleeme. Bitcoin Cashi loojate eesmärk oli pakkuda kiiremaid ja odavamaid tehinguid, suurendades ploki suurust 1 megabaidilt kuni 32 megabaidini. Suuremad plokid võimaldavad rohkemate tehingute töötlemist iga ploki kohta, vähendades ummikuid võrgu kõrge aktiivsuse korral.

Bitcoin Cash säilitab mitmeid sarnasusi Bitcoiniga, nagu detsentraliseeritus ja plokiahela tehnoloogia kasutamine, kuid erineb teatud tehniliste omaduste ja arendusfilosoofia poolest. 

BCH on saadaval paljudes krüptobörsidel ja toetatud rahakottides, võimaldades kasutajatel selle kaudu makseid teha või investeerida.

## Viited

## Välislingid

* Bitcoin Cashi koduleht
Tether (krüptoraha)

**Tether** (USDT) on krüptoraha, mis loodi 2014. aastal eesmärgiga pakkuda stabiilset münti (*stablecoin*) digitaalseks kauplemiseks ja makseteks, vähendades krüptoturgude hinnakõikumiste mõju. Tether on seotud ühe USA dollari väärtusega, väites, et iga emiteeritud USDT on täielikult tagatud vastavate reservidega, mis võivad sisaldada fiat-valuutasid, varasid või muid finantsinstrumente. Tether on oma likviidsuse ja kauplemisplatvormidel laialdase kasutuse tõttu üks enim kasutatavaid krüptovaluutasid.

Tether on aga saanud ka kriitikat. Paljud eksperdid on seadnud kahtluse alla ettevõtte väited, et kõik Tetheri märgid on täielikult tagatud reaalsete dollarivaradega. Tetherit on seostatud ka Bitfinexi krüptobörsiga, mis on silmitsi seisnud juriidiliste probleemidega ja süüdistustega läbipaistvuse puudumises.

Kriitikud väidavad ka, et Tetheri kasutamine võib krüptoturgude hindu moonutada, kuna suurtes kogustes USDT saab kiiresti ringlusse lasta.

## Viited

## Välislingid

* Ametlik veebisait
Hagenberg im Mühlkreis

**Hagenberg im Mühlkreis** on vald (*Marktgemeinde*) Austrias Ülem-Austria liidumaal Freistadti ringkonnas, 20 km kaugusel Linzist. Hagenberg sai tuntuks "Softwarepark Hagenbergi" kaudu, mis on suur IT-le keskendunud tehnoloogiapark koos teadusuuringute, hariduse ja äritegevusega.

## Uurimisinstituudid Hagenbergis

* RISC
* FLLL
* *Software Competence Center Hagenberg*
* *Institute for Application Oriented Knowledge Processing*
* *FH OÖ Research & Development GmbH - Research Center Hagenberg*
* *Josef Ressel Zentrum - Heureka*
* *Research Studio Austria NiCE*
* *Austrian Grid Development Center*

## Haridua

* *Johannes Kepler Universität Linz* omab Hagenbergis nelja instituuti: RISC, FAW, FLLL, GeoGebra
* Ülem-Austria rakendusteaduste ülikool - Informaatika, kommunikatsiooni ja meedia kool (Fachhochschule Hagenberg)
* *ISI-Hagenberg - Rahvusvaheline informaatikakool*

## Äri

Rohkem kui 50 IT ettevõtet "Softwarepark Hagenbergis".

Hagenbergi spordirajatised on jalgpalliväljak, kolm võrkpalliväljakut, ronimissaal ja kalatiik.

## Viited
Suur pisarseen

**Suur pisarseen** (*Dacrymyces chrysospermus*) on kandseente liik.

## Välislingid
* Suur pisarseen andmebaasis eElurikkus
Madalmaade kindlus Melakas

Melaka kindluse valdajateks said 1641. aastal võiduga Portugali üle madalmaalased. Nad hakkasid ehitama üles purustatud kindlusehitisi ning lisasid kindlusvööndi merepoolsetesse nurkadesse uusi ja moodsaid bastione - Middelburgi bastioni läänes ja Frederik Hendriku bastioni lääneedelas. Need kaitsesid eelkõige Melaka jõe suuet ja sissesõitu sadamasse. Täiesti uued kindlustised rajati ka põhja- ja idaküljele. Samas jäid merekülje edelapoolne Mauritiuse redaan ja kagupoolne Wilhelmuse bastion üldse uuendamata. 

Fordi rekonstrueerimine kestis veel 1670. aastatel; sellepärast on praegu näiteks Jakobi värava kohal kirjas "Anno 1670" ja sinna on paigaldatud ka Madalmaade Ida-India Kompanii vapp.

Väljaspool põhikindlusvööndit rajati veel Hiina mäele (malai keeles *Bukit Cina*) fort ja mäe alla reduut, fort Johannese mäele ning rekonstrueeriti 1770. aastatel Tranqueira kindlusliini, ehitades sinna täiesti uusi bastionaalkindlustiste elemente.

Britid asutasid 1786. aastal Malaka väina äärde George Towni, mis hakkas sadama ja kaubanduskeskusena võistlema Melakaga. 1806. aastal loovutasid madalmaalased ajutiselt Melaka kindluse, linna ja sadama selle brittidele, et vältida selle vallutamist kiiresti laieneva Prantsusmaa poolt. 

Britid hakkasid kindluse ehitisi lammutama ning need olid juba peaaegu täielikult lammutatud, kui 1810. aastal Melakat külastanud Thomas Stamford Raffles keelas edasised lammutused. Melaka anti madalmaalastele tagasi 1819. aastal, kuid 1824. aastal tehtud maadevahetuse käigus said britid uuesti Melaka endale. Britid arendasid enda valduses olevat George Towni ja 1819. aastal rajatud Singapuri, Melaka kindlustisi nead enam ei kasutanud ega seega ka uuendanud.
Humboldti meri

**Humboldti meri** (ladina keeles *Mare Humboldtianum*) on Kuu meri.

See asub Jäämerest idas ja Meelerahu merest kirdes. Meri paikneb piki Kuu kirdeosa ning ulatub ka Kuu tagumisele küljele. Humboldti mere vaatlemist mõjutab libratsioon, mille mõjul võib see mõnikord olla Maa suhtes varjus. Mere maksimaalne diameeter on 230 km.

Saksa astronoom Johann Heinrich von Mädler nimetas mere Saksa polühistori Alexander von Humboldti järgi. See on koos Smythi merega üks kahest Kuu merest, mis on saanud nime inimese järgi.

## Viited
Smythi meri

**Smythi meri** (ladina keeles *Mare Smythii*) on Kuu meri.

Meri asub Kuu ekvaatoril Maa-poolse külje idaserval. Smythi mere diameeter on 373 km. Mere pindala on 105 000 ruutkilomeetrit ning suur osa merest asub Kuu tagaküljel.

Smythi meri on nimetatud Briti astronoomi William Henry Smythi järgi ning see on koos Humboldti merega üks kahest merest, mis on nimetatud inimese järgi.

## Viited
Personaalne riik

**Personaalne riik** on programm, mille vahendusel saab kodanik kas arvutis või nutitelefonis kõik vajalikud asjaajamised riigiga lihtsalt aetud. 

Seoses tehnoloogia arenguga on avalikud teenused ümber mõtestatud ja läbi nutikate lahenduste arendatud need kaasaegseks, efektiivseks ja kasutaja vajadustest lähtuvaks. Traditsioonilised teenused pakkusid kõigile kasutajatele ühesugust lahendust, kuid andmepõhine personaalne riik kui arenguhüpe avalike teenuste ja toetuste digitaliseeritud pakkumisel võimaldab pakkuda teenuseid tõhusalt ja antud kasutaja jaoks kohandatuna, vähendades seeläbi samas ka avalike teenuste osutamise üldist jalajälge. Personaalset riiki iseloomustavad kasutajakesksus, andmete ristkasutamine ja toetav tehnoloogia.
Mysiadło

**Mysiadło** on küla Poolas Masoovia vojevoodkonnas Piaseczno maakonnas Lesznowola vallas. Mysiadło asub Piasecznost umbes 2,5 km põhjaloodes ja Varssavi kesklinnast ligikaudu 14 km lõunas.

Mysiadło on saanud nime Myszadlo soo järgi, mis on kaardile kantud esmakordselt 1780. aastal.

19. sajandil saabus Mysiadłosse saksa asunikke.

## Viited
Orońsko

**Orońsko** on küla Poolas Masoovia vojevoodkonnas Szydłowieci maakonnas, Orońsko valla halduskeskus. Orońsko asub Szydłowiecist 13 km kirdes, Radomist umbes 15 km edelas ja Varssavist ligikaudu 100 km lõunas.

Küla on asutatud 15. sajandi algupoolel.

Orońskos asub Poola Skulptuuri Keskus (*Centrum Rzeźby Polskiej w Orońsku*).

## Viited
Ossów

**Ossów** on küla Poolas Masoovia vojevoodkonnas Wołomini maakonnas Wołomini vallas. Ossów asub Wołominist umbes 3,5 km lõunaedelas ja Varssavi kesklinnast ligikaudu 16 km idakirdes.

13.–14. augustil 1920 toimus piirkonnas Ossówi lahing, mis oli osa Varssavi lahingust. Lahing lõppes Poola vägede võiduga, Punaarmee polgud olid sunnitud taganema.

## Viited
Beatrice Chebet

**Beatrice Chebet** (sündinud 5. märtsil 2000 Kerichos) on Keenia pikamaajooksja, kahekordne olümpiavõitja.

Ta võitis 2022. aasta maailmameistrivõistlustel Eugene'is 5000 meetri jooksus Gudaf Tsegay järel hõbemedali ajaga 14.46,75.

2023. aasta maailmameistrivõistlustel Budapestis võitis ta 5000 meetri jooksus pronksmedali ajaga 14.54,33.

2024. aastas püstitas Chebet Eugene'is 10 000 meetri jooksu maailmarekordi 28.54,14, ületades Letesenbet Gideyle kuulunud varasema rekordi ligi 7 sekundiga. 2024. aasta suveolümpiamängudel Pariisis võitis ta kaks kuldmedalit. 5000 meetri jooksus tuli ta olümpiavõitjaks ajaga 14.28,56, edestades Faith Kipyegoni ja Sifan Hassani. Neli päeva hiljem tuli ta 10 000 meetri jooksus Nadia Battocletti ja Hassani ees olümpiavõitjaks ajaga 30.43,25.

## Isiklikud rekordid
;Tavarada

;Lühirada

Allikas: Rahvusvaheline Kergejõustikuliit

## Välislingid
* 
*
Hirschbach im Mühlkreis

**Hirschbach im Mühlkreis** on vald (*Gemeinde*) Austrias Ülem-Austria liidumaal Freistadti ringkonnas.

## Viited
Parzniew

**Parzniew** on küla Poolas Masoovia vojevoodkonnas Pruszkówi maakonnas Brwinówi vallas. Parzniew asub Brwinówist vahetult idakirdes ning Pruszkówist umbes 4 km ja Varssavi kesklinnast ligikaudu 19 km lääneedelas.

Parzniewi läbib Varssavi–Skierniewice raudteeliin.

Küla on esmamainitud 15. sajandil.

12. septembril 1939 toimunud Brwinówi lahing leidis osaliselt aset Parzniewi territooriumil.

## Viited
Kesklaht

**Kesklaht** (ladina keeles *Sinus Medii*) on väike Kuu meri.

Laht on saanud nime asukoha tõttu, paiknedes Kuu ekvaatori ja algmeridiaani ristumiskohas. Kesklahe diameeter on 287 km ning see piirneb läänes Saarte merega ja põhjas Aurude merega. Maalt vaadeldes asub see Kuu Maa-poolse külje keskosas ning on Kuu Maale kõige lähemal asuv koht. Kesklahest Maad vaadeldes asuks planeet alati otse pea kohal, kuigi selle asend veidi varieerub libratsiooni tõttu.

Juulis 1967 kukkus Kesklahte Surveyor 4 ning novembris 1967 maandus sinna Surveyor 6. Apollo programmi ajal oli Kesklaht planeeritud võimalikuks maandumiskohaks. Juhul kui missioon Apollo 11 oleks startinud kaks päeva planeeritust hiljem, oleks see maandunud Kesklahte mitte Vaikuse merre, kus see tegelikult maandus.

## Viited
Pomiechówek

**Pomiechówek** on küla Poolas Masoovia vojevoodkonnas Nowy Dwór Mazowiecki maakonnas, Pomiechóweki valla halduskeskus. Pomiechówek asub Wkra jõe ääres, Nowy Dwór Mazowieckist umbes 4 km kirdes ja Varssavi kesklinnast ligikaudu 33 km põhjaloodes.

Küla läbib Varssavi–Gdański raudteeliin.

## Viited
Sade Budy

**Sade Budy** on küla Poolas Masoovia vojevoodkonnas Grodzisk Mazowiecki maakonnas Jaktorówi vallas. Sade Budy asub Grodzisk Mazowieckist umbes 11 km ja Varssavi kesklinnast ligikaudu 40 km lääneedelas.

Sade Budyt läbib Varssavi–Katowice raudteeliin.

Küla on esmamainitud 17. sajandil.

## Viited
Middelburgi bastion (Melaka)

**Middelburgi bastion** (hollandi ja inglise keeles *Bastion Middelburg*, malai keeles *Kubu Middleburg*) oli üks üheksast kindlustisest Melaka linna ajaloolises kindlusvööndis Melaka jõe suudmes, tänapäeval Melaka linnas Melaka osariigis Malaisias. 

Pärast Portugali Melaka langemist madalmaalaste kätte 1641. aastal tugevdasid viimased Melaka kaitset. Aastatel 1660–1678 lisati olemasolevale kaheksale kindlustisele uus bastion olemasoleva kindlusvööndi läänenurka, et tugevdada Melaka jõesuudme ja Melaka linna kaitset mererünnakute eest. Bastion nimetati Middelburgi linna järgi Zeelandi provintsis Madalmaades. Middelburgi bastionist sai nüüd bastionaalvööndi keskkindlustis, millele allusid kõik kaheksa senist kindlustist

Bastion ehitamisel kasutati eskarpmüüris kohalikku kivi lateriiti.

Pärast Melaka ajutist loovutamist 1795. aastal Briti impeeriumile alustasid viimased 1806. aastal Melaka kindlustiste lammutamist, mis peatati alles 1810. aastal. Siis oli bastion juba maa pealt kadunud. Kui Melaka läks 1824. aastal uuesti brittide valdusse, bastioni enam ei taastatud.

Arheoloogilistel kaevamistel 2006. aastal leiti bastioni jäänused. Seda hakati kaevama välja ja rekonstrueerima. Bastionile paigutati ka suurtükkide replikaid ning 2008. aastal avati bastioni rekonstruktsioon külastajatele.

## Vaata ka
* Madalmaade kindlus Melakas

## Viited

## Välislingid

* Bastion Middleburg, Melaka. Malaysia Travel Guide. Inglise keeles
Ma sündisin garaažis

**“Ma sündisin garaažis”** on 2024. aasta stereoskoopiline dokumentaalfilm Eesti arhitektist Emil Urbelist.

Filmi lavastaja, stsenarist ja produtsent on Arko Okk ning on tootja Acuba Film. Stereograafia lõi filmile Kaspar Kallas.

## Viited


## Välislingid
* "Majadest Emil Urbeli prillidega" - Sirp, 6. detsember 2024
Davidia

***Davidia*** on kontpuulaadsete seltsi kontpuuliste sugukonda kuuluv taimeperekond.

## Liike
* *Davidia involucrata* – tuvipuu

## Välislingid
* ''Davidia'' andmebaasis eElurikkus